
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Απριλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1367 


ΑΠΟΦΑΣΕΙΣ 

Αριθμ.ΠΙ 5-18309 

Προκήρυξη διαγωνισμού για την εισαγωγή εί¬ 
κοσι ενός (21) υποψηφίων Ακολούθων Πρεσβεί¬ 
ας στη Διπλωματική Ακαδημία του Υπουργείου 
Εξωτερικών. 

ΟΙ ΥΠΟΥΡΓΟΙ ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 15 και 66 του Οργανισμού 
του Υπουργείου Εξωτερικών, που κυρώθηκε με το άρθρο 
πρώτο του ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (Α' 117), όπως 
τροποποιήθηκαν μεταάρθρα9και 11 του ν. 4451/2017 
(Α' 16). 

2. Τη διάταξη της παραγράφου 1 του άρθρου 6 του 
π.δ. 17/1999 «Περί οργανώσεως και λειτουργίας της Δι¬ 
πλωματικής Ακαδημίας του Υπουργείου Εξωτερικών» 
(Α’ 10), όπως τροποποιήθηκε με το π.δ. 23/2017 (Α' 43). 

3. Τη ΔΙΠΑΑΔ/Φ.ΕΓΚΡ./17/27485/06.02.2018 απόφαση 
τηςΤριμελούς Επιτροπής της παραγράφου 1 του άρθρου 
2 της 33/27.12.2006 πράξηςτου Υπουργικού Συμβουλίου 
«Αναστολή διορισμών και προσλήψεων στο Δημόσιο 
Τομέα» (Α' 280), όπως ισχύει, η ισχύς της οποίας παρα- 
τάθηκε με τις διατάξεις της 25/20.12.2017 Π.Υ.Σ. (Φ.Ε.Κ. 
199/Α /21.12.2017), με θέμα «Έγκριση για την κίνηση 
διαδικασιών πλήρωσης είκοσι μίας (21) οργανικών θέσε¬ 
ων Ακολούθων Πρεσβείας στη Διπλωματική Ακαδημία 
του Υπουργείου Εξωτερικών». 

4. Τη διάταξη του εδαφίου ε' της παραγράφου 2 του 
άρθρου 14 του ν. 2190/1994 «Σύσταση ανεξάρτητης αρ¬ 
χής για την Επιλογή Προσωπικού και ρύθμιση θεμάτων 
Διοίκησης» (Α' 28), όπως αντικαταστάθηκε από το άρθρο 
1 του ν. 3812/2009 (Α' 234). 

5. Τη διάταξη της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερνη¬ 
τικά όργανα, που κωδικοποιήθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98) και το π.δ. 
80/2016 «Ανάληψη υποχρεώσεων από τους διατάκτες» 
(Α' 145). 

6. Τις διατάξεις της παραγράφου ιβ. του άρθρου 20 
και της παραγράφου 3 του άρθρου 77 του ν.4270/2014 
(Α' 143). 


7. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α’ 116). 

8. Την υπ'αριθμ. Υ29/08.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

9. Το γεγονός ότι από την εφαρμογή των διατάξεων 
της παρούσας απόφασης προκαλείται δαπάνη σε βάρος 
του κρατικού προϋπολογισμού, για το τρέχον οικονομικό 
έτος ύψους 227.500 ευρώ περίπου, η οποία θα καλυφθεί 
από τις εγγεγραμμένες σχετικές πιστώσεις στον προϋ¬ 
πολογισμό του Υπουργείου Εξωτερικών (Ε.Φ. 09-110, 
ΚΑΕ 0241,0244,0291,0292,0293) και θα είναι εντόςτων 
ορίων του Μεσοπρόθεσμου Πλαισίου Δημοσιονομικής 
Πολιτικής. Για το έτος 2019 προκαλείται δαπάνη ύψους 
484.715 ευρώ περίπου, για το έτος 2020 δαπάνη ύψους 
534.265 ευρώ περίπου και για το έτος 2021 δαπάνη 
ύψους 561.115 ευρώ περίπου. 

10. Την υπ' αριθμ. 081ΣΔ/ΑΣ1899/08.03.2018 εισήγη¬ 
ση του Γενικού Γραμματέα του Υπουργείου Εξωτερικών, 
καθώςτο υπ' αριθμ. 081 ΣΔ/ΑΣ 2473/02.04.2018 έγγραφο 
τηςΣΤ4 Δ/νσηςΤμήμα I του Υπουργείου Εξωτερικών. 

11. Τις αριθ. ΜΕ.2/085/0241/110.829/ 05.03.2018, 

ΜΕ.2/085/0244/110.830/ 05.03.2018, ΜΕ.2/085/ 

0291/11.831/05.03.2018, ΜΕ.2/085/ 0292/ 110.832/ 
05.03.2018 και ΜΕ.2/085/0293/110.833/05.03.2018 απο¬ 
φάσεις ανάληψης υποχρέωσης, αποφασίζουμε: 

1. Προκηρύσσεται διαγωνισμός για την εισαγωγή στη 
Διπλωματική Ακαδημία είκοσι ενός (21) υποψηφίων Ακο¬ 
λούθων Πρεσβείας. 

Ο διαγωνισμός θα διενεργηθεί στην Αθήνα, σε χώρο 
και ώρα που θα εξαρτηθούν από τον αριθμό των αιτήσε¬ 
ων συμμετοχής και θα ανακοινωθεί εγκαίρως, με ημερο¬ 
μηνία έναρξης την Τρίτη, 5 Ιουνίου 2018 και ώρα 10.00. 

2. Οι επιτυχόντες υποψήφιοι, προκειμένου να πραγ¬ 
ματοποιηθεί ο διορισμός τους, θα πρέπει: 

α) να έχουν την ελληνική ιθαγένεια, 

β) να έχουν την υγεία και τη φυσική καταλληλότητα 
που απαιτείται για την εκτέλεση των καθηκόντων των 
προκηρυσσομένων θέσεων, 

γ) οι άνδρες να έχουν εκπληρώσει τις στρατιωτικές 
υποχρεώσεις τους ή να έχουν απαλλαγεί νόμιμα από 
αυτές, 

δ) να μην έχουν τα προβλεπόμενα στο άρθρο 66 του 
Οργανισμού του Υπουργείου Εξωτερικών κωλύματα 
διορισμού και 

ε) να κατέχουν τους απαιτούμενους τίτλους σπουδών 
μέχρι την ημερομηνία λήξης της προθεσμίας υποβολής 
των αιτήσεων. 

Οι προϋποθέσεις διορισμού πρέπει να συντρέχουν, 
τόσο κατά το χρόνο υποβολής των σχετικών αιτήσεων, 
όσο και κατά το χρόνο εισαγωγής στη Διπλωματική Ακα¬ 
δημία. 

3. Στο διαγωνισμό γίνονται δεκτοί υποψήφιοι, οι οποί¬ 
οι: 

α) Να έχουν συμπληρώσει το εικοστό πρώτο (21 ο) έτος 
της ηλικίας. Για τη συμπλήρωση του ανωτέρω ορίου ηλι¬ 
κίας ως ημέρα γέννησης θεωρείται η 1 η Ιανουάριου. 

β) κατέχουν πτυχίο Πανεπιστημιακής Εκπαίδευσης 
Ελληνικού Α.Ε.Ι. ή Ελληνικού Ανοικτού Πανεπιστημίου 
(Ε.Α.Π.) ή αναγνωρισμένο ισότιμο τίτλο της αλλοδαπής. 
Εάν ο τίτλος έχει αποκτηθεί στην αλλοδαπή, απαιτείται 
πράξη αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. για την 
ισοτιμία τίτλου ή πιστοποιητικό αναγνώρισης από τον 
Διεπιστημονικό Οργανισμό Αναγνώρισης Τίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.) περί ισοτιμίας. 

Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 
απαιτείται βεβαίωση από το Εκπαιδευτικό Ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

Εξαιρούνται από την υποχρέωση προσκόμισης πράξης 
αναγνώρισης για την ισοτιμία του τίτλου, όσοι υποψήφιοι 
υποβάλλουν αποφάσεις αναγνώρισης επαγγελματικών 
προσόντων ή επαγγελματικής ισοδυναμίας τίτλων τυ¬ 
πικής ανώτατης εκπαίδευσης οι οποίες χορηγήθηκαν 
από το Συμβούλιο Αναγνώρισης Επαγγελματικών Προ¬ 
σόντων (Σ.Α.Ε.Π.), σύμφωνα με τις διατάξεις του π.δ. 
38/2010(Α'78). 

4. Τα μαθήματα στα οποία εξετάζονται οι υποψήφιοι 
είναι: 

1. Γλώσσες: 

Α) Ελληνική γλώσσα 
Β) Αγγλική γλώσσα 

Γ) Δεύτερη ξένη γλώσσα (μία εκ των ακολούθων: αρα¬ 
βική, γαλλική, γερμανική, ισπανική, κινεζική, ρωσική) 

2. Συνέντευξη 

3. Πρωτεύοντα Μαθήματα: 

Α) Ελληνική και Παγκόσμια Διπλωματική Ιστορία από 
το 1815 μέχρι σήμερα 
Β) Γενικό και Ειδικό Διεθνές Δίκαιο 
Γ) Διεθνείς Σχέσεις και Πολιτική 
Δ) Ιστορική, Θεσμική και Πολιτική Διάσταση της Ευ¬ 
ρωπαϊκής Ολοκλήρωσης 

Ε) Πολιτική Οικονομία, Δημόσια Οικονομία και Διεθνείς 
Οικονομικές Σχέσεις 

4. Δευτερεύοντα μαθήματα: 

Α) Στοιχεία Αρχαίου Ελληνικού, Βυζαντινού και Νεοελ¬ 
ληνικού Πολιτισμού 
Β) Ιδιωτικό Διεθνές Δίκαιο 
Γ) Ναυτικό Δίκαιο 
Δ) Παγκόσμια Γεωγραφία 


Ε) Χρήση Ηλεκτρονικών Υπολογιστών 

Η δοκιμασία στις Γλώσσες και στα Πρωτεύοντα Μα¬ 
θήματα του διαγωνισμού είναι γραπτή και προφορική. 
Η Συνέντευξη είναι μόνο προφορική. Στα Δευτερεύο¬ 
ντα Μαθήματα του διαγωνισμού, εκτός από τη Χρήση 
Ηλεκτρονικών Υπολογιστών, η δοκιμασία είναι μόνον 
προφορική. 

5. Για τη συμμετοχή στο διαγωνισμό απαιτείται η υπο¬ 
βολή (αυτοπροσώπως ή μέσω τρίτου, με σχετική εξου¬ 
σιοδότηση) ή η αποστολή ταχυδρομικά με συστημένη 
επιστολή και την ένδειξη «Για το διαγωνισμό των Ακο¬ 
λούθων» στο Υπουργείο Εξωτερικών (ΣΤ1 Διεύθυνση 
Προσωπικού και Διοικητικής Οργάνωσης, Ακαδημίας 1, 
10671, Αθήνα-γραφείο 208, ώρες 11:00-13:00 καθημερι¬ 
νά, τηλ.: 210-3681139) αίτησης συμμετοχής-υπεύθυνης 
δήλωσης σε ειδικό έντυπο, από την επομένη της δημοσί- 
ευσηςτης προκήρυξης στο Φ.Ε.Κ. μέχρι καιτηνΤετάρτη, 
9 Μαΐου 2018. Η εμπρόθεσμη ταχυδρομική αποστολή 
αποδεικνύεται από τη σφραγίδα του ταχυδρομείου. 

Η αίτηση συμμετοχής-υπεύθυνη δήλωση επέχει θέση 
υπεύθυνης δήλωσης του άρθρου 8 του ν. 1599/1986 
(Α’ 75) και η ανακρίβεια των δηλουμένων στοιχείων επι¬ 
σύρει τις προβλεπόμενες ποινικές κυρώσεις. 

Με την αίτηση συμμετοχής-υπεύθυνη δήλωση συνυ¬ 
ποβάλλονται απαραίτητα τα ακόλουθα δικαιολογητικά: 

Α. πρόσφατη φωτογραφία (διαβατηρίου ή ταυτότητας) 
με αναγραφή του ονοματεπωνύμου και υπογραφή στο 
πίσω μέρος αυτής, 

Β. ευκρινές φωτοαντίγραφο των δύο όψεων του αστυ¬ 
νομικού δελτίου ταυτότητας ή, ελλείψει ταυτότητας, φω¬ 
τοαντίγραφο των κρίσιμων σελίδων του διαβατηρίου 
(δηλαδή αυτών όπου αναφέρονται ο αριθμός και τα 
στοιχεία ταυτότητας του κατόχου), 

Γ. ευκρινές φωτοαντίγραφο του πτυχίου Ανωτάτου 
Πανεπιστημιακού Ιδρύματος της ημεδαπής ή ισότιμο 
της αλλοδαπής και 

Δ. ευκρινές φωτοαντίγραφο του πιστοποιητικού του 
Δ.Ο.Α.Τ.Α.Π. ή της πράξης του ΔΙ.Κ.Α.Τ.Σ.Α. ή απόφασης 
αναγνώρισης επαγγελματικών προσόντων ή επαγγελμα¬ 
τικής ισοδυναμίας του Σ.Α.Ε.Π. (όπου απαιτείται). 

Ο υποψήφιος πρέπει να επισυνάπτει στην αίτηση όλα 
τα απαιτούμενα από την προκήρυξη πιστοποιητικά ή 
τίτλους σε ευκρινή αντίγραφα. Όλα τα ανωτέρω δικαιο- 
λογητικά,που συνυποβάλλονται με την αίτηση συμμετο¬ 
χής, θα πρέπει να έχουν εκδοθεί μέχρι και την τελευταία 
ημέρα της προθεσμίας υποβολής των αιτήσεων συμμε¬ 
τοχής και δεν γίνονται δεκτά μετά τη λήξη της προθε¬ 
σμίας υποβολής των αιτήσεων. Στα εκπρόθεσμα δικαι- 
ολογητικά περιλαμβάνονται και τα συμπληρωματικά ή 
διευκρινιστικά εκείνων, που κατατέθηκαν εμπρόθεσμα. 

Τίτλοι, πιστοποιητικά και βεβαιώσεις της αλλοδαπής 
υποβάλλονται και επίσημα μεταφρασμένοι στην ελλη¬ 
νική γλώσσα. 

6. Το έντυπο της αίτησης-υπεύθυνης δήλωσης δύναται 
να αναζητηθεί στην ιστοσελίδα του Υπουργείου Εξωτε¬ 
ρικών (Ηΐΐρ://νννννν.ιηί3.9Γ/ςΙίη3ΐοΐίΐθ5-θρ3996ΐητ3ΐίΙ<ί5- 
5ΐ30ί00Γ0ΓΠί35-5ΐ0-γρθχ/ςΙίρΐ0ΙΤΙ3ΐ:ίΙ<05-|<ΐ3005/). 

7. Για την απόδειξη της συνδρομής των αναφερομέ- 
νων στην παράγραφο 2 προσόντων, οι υποψήφιοι, που 
θα περιληφθούν στον πίνακα επιτυχόντων, υποχρεού- 
νται να προσκομίσουν στη Διεύθυνση Προσωπικού του 
Υπουργείου Εξωτερικών εντόςτριάντα (30) ημερών από 
την ανακοίνωση των αποτελεσμάτων τα ακόλουθα δι- 
καιολογητικά: 

α) δύο (2) γνωματεύσεις (ί) παθολόγου ή γενικού ια¬ 
τρού και (Μ) ψυχιάτρου, είτε του δημοσίου είτε ιδιώτη, 
με τις οποίες πιστοποιείται η υγεία τους. 

β) υπεύθυνη δήλωση του ν. 1599/1986 (Α' 75) περί 
(μη) παραπομπής σε δίκη και περί (μη) άσκησης ποινικής 
δίωξης. 

Σε περίπτωση άπρακτης παρόδου της προθεσμίας 
δεν πραγματοποιείται ο διορισμός τους διαγράφονται 
από τον οικείο πίνακα και καλούνται για αναπλήρωση 
οι αμέσως επόμενοι. 

8. Η Διεύθυνση Προσωπικού του Υπουργείου Εξωτερι¬ 
κών προβαίνει σε αυτεπάγγελτη αναζήτηση των κάτωθι 
πιστοποιητικών των επιτυχόντων υποψηφίων: 


α) αντίγραφο ή απόσπασμα ληξιαρχικής πράξεως 
γέννησης, 

β) πιστοποιητικό γέννησης από το Δήμο εγγραφής, 
γ) πιστοποιητικό στρατολογικής κατάστασης τύπου Α’ 
από το αρμόδιο στρατολογικό γραφείο, 
δ) αντίγραφο ποινικού μητρώου για δικαστική χρήση. 

9. Περίληψη της απόφασης αυτής να δημοσιευθεί με 
φροντίδα του Υπουργείου Εξωτερικών σε τέσσερις (4) 
ημερήσιες πολιτικές εφημερίδες της πρωτεύουσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2018 

Οι Υπουργοί 

Εξωτερικών Αναπληρωτής Υπουργός 

Οικονομικών 

ΝΙΚΟΛΑΟΣ ΚΟΤΖΙΑΣ ΓΕΩΡΓΙΟΣ ΧΟΥΛΙΑΡΑΚΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ.210 5279178- 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@€ΐ·9 ι ' 























